Οι γυναίκες που έχουν ύψος πάνω από 1,72 εκατοστά, είναι πιθανότερο να έχουν χειρότερη σωματική και ψυχική υγεία σε ηλικία 75 ετών, σε σχέση με τις γυναίκες με ύψος κάτω από 1,58 εκατοστά, σύμφωνα με αμερικανική μελέτη που παρουσιάστηκε στο ετήσιο συνέδριο της Αμερικανικής Καρδιολογικής Εταιρείας στη Νέα Ορλεάνη.

Ερευνητές της Σχολής Δημόσιας Υγείας του Πανεπιστημίου Χάρβαρντ, με επικεφαλής την επιδημιολόγο Γουέντζι Μα, ανέλυσαν στοιχεία για πάνω από 68.000 γυναίκες, συσχετίζοντας το ύψος με την κατάσταση της υγείας των γυναικών στην τρίτη ηλικία.

Ως υγιής θεωρήθηκε μια γυναίκα χωρίς προβλήματα μνήμης και χωρίς χρόνιες παθήσεις (καρκίνο, διαβήτη, νεφροπάθεια κ.α.).

Αν και δεν είναι σαφές γιατί οι ψηλότερες γυναίκες τείνουν να γερνάνε χειρότερα σε σχέση με τις πιο κοντές, οι ερευνητές εικάζουν ότι μια ψηλή γυναίκα που προσέχει τον τρόπο ζωής της (βάρος, άσκηση και κυρίως διατροφή), μπορεί να αντισταθμίσει τον αυξημένο κίνδυνο.

Προηγούμενες έρευνες έχουν δείξει ότι γενικότερα οι ψηλοί άνθρωποι έχουν μειωμένο κίνδυνο για καρδιακά νοσήμτα, αλλά αυξημένο για καρκίνο.

Newsroom ΔΟΛ